CELEX: 62016CA0200
Language: hr
Date: 2017-10-19 00:00:00
Title: Predmet C-200/16: Presuda Suda (deseto vijeće) od (datum) 19. listopada 2017. (zahtjev za prethodnu odluku koji je uputio Supremo Tribunal de Justiça – Portugal) – Securitas – Serviços e Tecnologia de Segurança SA protiv ICTS Portugal – Consultadoria de Aviação Comercial SA, Arthur George Resendes i dr. (Zahtjev za prethodnu odluku — Direktiva 2001/23/EZ — Članak 1. stavak 1. — Prijenosi poduzeća ili pogona — Zadržavanje prava radnika — Obveza preuzimanja zaposlenika od strane stjecatelja — Pružanje čuvarskih i zaštitarskih usluga od strane poduzeća — Postupak javne nabave — Dodjela ugovora drugom poduzeću — Nepreuzimanje osoblja — Nacionalna odredba kojom se iz pojma „prijenos poduzeća ili pogona” isključuje gubitak klijenta od strane gospodarskog subjekta nakon dodjele ugovora o javnoj nabavi usluga drugom subjektu)

11.12.2017   
            
            
               HR
            
            
               Službeni list Europske unije
            
            
               C 424/5
            
         Presuda Suda (deseto vijeće) od (datum) 19. listopada 2017. (zahtjev za prethodnu odluku koji je uputio Supremo Tribunal de Justiça – Portugal) – Securitas – Serviços e Tecnologia de Segurança SA protiv ICTS Portugal – Consultadoria de Aviação Comercial SA, Arthur George Resendes i dr.
   (Predmet C-200/16) (1)
   
   ((Zahtjev za prethodnu odluku - Direktiva 2001/23/EZ - Članak 1. stavak 1. - Prijenosi poduzeća ili pogona - Zadržavanje prava radnika - Obveza preuzimanja zaposlenika od strane stjecatelja - Pružanje čuvarskih i zaštitarskih usluga od strane poduzeća - Postupak javne nabave - Dodjela ugovora drugom poduzeću - Nepreuzimanje osoblja - Nacionalna odredba kojom se iz pojma „prijenos poduzeća ili pogona” isključuje gubitak klijenta od strane gospodarskog subjekta nakon dodjele ugovora o javnoj nabavi usluga drugom subjektu))
   (2017/C 424/07)
   Jezik postupka: portugalski
   
      Sud koji je uputio zahtjev
   
   Supremo Tribunal de Justiça
   
      Stranke glavnog postupka
   
   
      Tužitelj: Securitas – Serviços e Tecnologia de Segurança SA
   
      Tuženici: ICTS Portugal – Consultadoria de Aviação Comercial SA, Arthur George Resendes i dr.
   
      Izreka
   
   
               1.
            
            
               Članak 1. stavak 1. točku (a) Direktive Vijeća 2001/23/EZ od 12. ožujka 2001. o usklađivanju zakonodavstava država članica u odnosu na zaštitu prava zaposlenika kod prijenosa poduzeća, pogona” ili dijelova poduzeća ili pogona treba tumačiti na način da pod pojam „prijenos poduzeća [ili] pogona” u smislu te odredbe potpada situacija u kojoj je naručitelj raskinuo ugovor o pružanju usluga nadzora i čuvanja svojih postrojenja zaključen s jednim poduzećem te je potom, radi izvršenja tih usluga, zaključio novi ugovor s drugim poduzećem koje odbija preuzeti zaposlenike prvog poduzeća ako je to drugo poduzeće preuzelo opremu potrebnu za obavljanje navedene usluge.
            
         
               2.
            
            
               Članak 1. stavak 1. Direktive 2001/23 treba tumačiti na način da mu je protivna nacionalna odredba, kao što je ona iz glavnog postupka, koja određuje da gubitak klijenta od strane gospodarskog subjekta nakon dodjele ugovora o javnoj nabavi usluga drugom subjektu ne potpada pod pojam „prijenos poduzeća [ili] pogona” u smislu navedenog članka 1. stavka 1.
            
         
      (1)  SL C 211, 13. 6. 2016.